
L E G E 

pentru modificarea şi completarea Legii nr.544-XIII din 20 iulie 1995 cu privire la statutul judecătorului şi a Legii nr.950-XIII din 19 iulie 1996 cu privire la Colegiul disciplinar şi la răspunderea disciplinară a judecătorilor 

Parlamentul adoptă prezenta lege organică.

Art.I. – Legea nr.544-XIII din 20 iulie 1995 cu privire la statutul judecătorului (Monitorul Oficial al Republicii Moldova, 1995, nr.59-60, art.664), cu modificările ulterioare, se modifică şi se completează după cum urmează:   

1. Articolul 3: 

la alineatul (1), după cuvintele “Consiliului Superior al Magistraturii” se introduc cuvintele “ şi ai Colegiului de calificare”;

alineatele (2) şi (3) se exclud;

alineatul (1) devine alineat unic.    

2. Articolul 6:  

titlul articolului va avea următorul cuprins: “Condiţiile generale pentru a candida la funcţia de judecător”;    

în partea introductivă, cuvintele “Poate fi magistrat sau persoană asimilată acestuia” se înlocuiesc cu cuvintele “Poate candida la funcţia de judecător”. 

3. La articolul 8, din titlu şi din text, cuvintele “sau ale persoanei asimilate acestuia” şi, respectiv, cuvintele “sau  persoana asimilată acestuia” se exclud.

4. După articolul 10 se introduce articolul 101, cu următorul cuprins:    

“Articolul 101. Vechimea în specialitate juridică pentru a candida 

    la funcţia de judecător               

(1) Constituie vechime în specialitate juridică, ce permite a candida la funcţia de judecător, perioada în care persoana licenţiată în drept a activat în funcţie de procuror, anchetator, avocat, notar, jurisconsult, consultant (consilier) al instanţei judecătoreşti, în funcţiile de specialitate juridică în aparatul Consiliului Superior al Magistraturii, al autorităţilor publice centrale şi locale, precum şi în fostul arbitraj.           

(2) Se consideră vechime în specialitate juridică timpul în care persoana licenţiată în drept a exercitat mandatul de deputat, a activat în calitate de membru al Curţii de Conturi, profesor de drept în instituţiile de învăţămînt superior,  executor judecătoresc sau grefier.”     

  5. Articolul 26:

 la alineatul (2), litera d) se exclude; 

alineatul (6) se completează în final cu propoziţia: “Indemnizaţia lunară viageră se recalculează ţinîndu-se cont de mărimea salariului judecătorului în exerciţiu.”

6.  Articolul 28:  

        la alineatul (1) propoziţia a doua, cuvintele “cu  inflaţia” se înlocuiesc cu  cuvintele “cu  rata inflaţiei prevăzută  de legislaţie”; 

        alineatele (6) şi (7) se exclud.

7. Articolul 32:

 alineatul (1) se completează în final cu textul: “Pensia judecătorului se recalculează ţinîndu-se cont de mărimea salariului judecătorului în exerciţiu.”;

articolul se completează cu un nou alineat (2), cu următorul cuprins:

“(2) Prevederile alin.(1) se aplică şi judecătorilor care au activat în instanţele internaţionale, luîndu-se în calcul salariul mediu lunar al judecătorului Curţii Supreme de Justiţie.”;

alineatele (2) şi (3) devin alineatele (3) şi (4).

8. Articolul 33 va avea următorul cuprins:

„Articolul 33. Asigurarea de stat şi plăţile de compensare


(1) Viaţa, sănătatea şi bunurile judecătorului sînt supuse
asigurării de stat obligatorii de la bugetul de stat. Viaţa şi sănătatea
judecătorului sînt supuse asigurării de stat obligatorii la o sumă egală
cu  suma mijloacelor lui băneşti de întreţinere pe 15 ani la ultimul loc de lucru.


    
(2) Suma de asigurare se plăteşte în caz de:

a) moarte violentă sau deces al judecătorului în exerciţiul funcţiunii,
dacă decesul a survenit ca urmare a unor leziuni corporale sau altei
vătămări violente a  sănătăţii ori a unui accident de muncă, - succesorilor lui, sub forma unei indemnizaţii unice egale cu produsul înmulţirii salariului mediu anual al decedatului la  numărul  de ani compleţi pe care acesta nu i-a supravieţuit pînă  la atingerea plafonului de vîrstă, dar nu mai puţin de 15 salarii medii
anuale;

b) mutilare a  judecătorului sau de o altă vătămare violentă a sănătăţii ori mutilare, sau  o  altă  vătămare a sănătăţii  judecătorului ca urmare a unui accident de muncă care exclude posibilitatea de a continua activitatea profesională şi a provocat pierderea capacităţii depline de muncă - sub forma unei indemnizaţii unice egale cu suma mijloacelor lui băneşti de întreţinere pe 15 ani;

c) cauzare judecătorului în exerciţiul funcţiunii de leziuni corporale sau de o altă vătămare violentă a sănătăţii ori cauzare de leziuni corporale ca urmare a unui accident de muncă ce nu au provocat pierderea capacităţii de muncă, dar exclud posibilitatea de a continua activitatea profesională - sub forma unei indemnizaţii unice egale cu suma mijloacelor lui băneşti de întreţinere pe un an;

d) mutilare a judecătorului în exerciţiul funcţiunii sau de o altă
vătămare violentă a sănătăţii ori mutilare, sau o  altă  vătămare a sănătăţii  judecătorului ca urmare a unui accident de muncă ce exclude posibilitatea de a continua activitatea  profesională - sub forma unei compensaţii lunare egale cu salariul pe care l-a avut în funcţia de judecător. Pensia de invaliditate sau alte tipuri de pensii stabilite pînă sau după pierderea capacităţii de a continua activitatea profesională nu se includ în calculul despăgubirii. În această despăgubire nu se include nici salariul primit de către judecător după vătămare şi despăgubirile de asigurare de stat;

e) moarte violentă sau deces al judecătorului ca urmare a unor
leziuni  corporale sau a altei vătămări violente a sănătăţii, sau a unui accident de muncă - membrilor familiei acestuia inapţi de muncă, aflaţi la întreţinerea lui, sub forma unei indemnizaţii lunare egale cu diferenţa dintre partea ce le revenea din salariul celui decedat şi pensia stabilită în legătură cu pierderea
întreţinătorului, fără a se lua în calcul ajutorul unic.

(3) În cazul decesului judecătorului în exerciţiul funcţiunii, familiei lui i se plăteşte o indemnizaţie unică în mărimea şi în condiţiile stabilite la art.26 alin.(4).

(4) În cazul decesului judecătorului în exerciţiul funcţiunii, al judecătorului demisionat sau pensionat, familiei acestuia i se plăteşte o indemnizaţie de deces în mărime de două salarii medii lunare ale judecătorului în funcţia respectivă.

(5) Prejudiciul material cauzat în legătură cu activitatea de serviciu a  judecătorului prin deteriorarea sau nimicirea bunurilor acestuia, bunurilor membrilor familiei lui sau ale rudelor apropiate se repară integral de la bugetul de stat.”

9. Articolul III: 

la alineatul (3), propoziţiile a doua şi a treia se exclud;

articolul se completează cu alineatul (4), cu următorul cuprins: 

“(4) Persoanelor menţionate la alin.(3) li se plăteşte indemnizaţie lunară viageră sau, după caz, pensie de la bugetul de stat, luîndu-se în considerare salariul lunar al judecătorului în exerciţiu în funcţia respectivă şi suplimentele prevăzute la art.28 alin.(1). Plata se efectuează la ultimul loc de lucru sau la instanţa de judecată în a cărei rază teritorială locuieşte.” 

Art.II. – Legea nr.950-XIII din 19 iulie 1996 cu privire la colegiul disciplinar şi la răspunderea disciplinară a judecătorilor (Monitorul Oficial al Republicii Moldova, 1996, nr.61-62, art.607), cu modificările ulterioare, se modifică şi se completează după cum urmează:

1. Articolul 2 alineatul (2) se completează în final cu cuvintele ”, precum şi preşedinţii şi vicepreşedinţii instanţelor judecătoreşti”.

2. Articolul 9 se completează cu alineatul (3), cu următorul cuprins:

“(3) Constituie abatere disciplinară şi neasigurarea activităţii organizatorice a instanţei de către preşedintele sau vicepreşedintele instanţei judecătoreşti.”

Art.III. – Prezenta lege intră în vigoare la data publicării, cu excepţia  prevederilor art.I pct.5 subalin.2 şi pct.7 subalin.1 care intră în vigoare la                1 ianuarie 2003.

PREŞEDINTELE  PARLAMENTULUI

EUGENIA  OSTAPCIUC

Chişinău, 6 iunie 2002.

